På det kirkelige området var Sulien (født ca. 1030) leder for klosteret Llanbadarn Fawr i Ceredigion og biskop av St. Davids fra 1073. To av hans geistlige sønner var aktive i kongedømmets kirkeliv og politikk. (Sølibat var ennå ikke innført). De etterlot seg flere manuskripter og dikt på latin og walisisk. Sønnen Rhygyfarch (Ricemarch på latin) av Llanbadarn Fawr skrev biografien til sankt David, og den andre, Ieuan, var en dyktig skriver og illuminatør (skaper av dekorative initialer) som kopierte noen av verkene til Augustin av Hippo.